Sõbrad
"Sõbrad" (originaalpealkirjaga "Friends") on Ameerika Ühendriikide olustikukomöödia kuuest New Yorgis elavast sõbrast. Sarja stsenaristid olid David Crane ja Marta Kauffman. "Sõbrad" on populaarseim eetris olnud olustikukomöödia televisiooni ajaloos. Seriaal oli eetris aastatel 1994–2004. "Sõbrad" on võitnud auhindu, seejuures lemmikkomöödiasarja People's Choice Awardi kuuel aastal järjest ja silmapaistva komöödiasarja Emmy. Eestis näitas sarja esimest korda Kanal 2 aastatel 1998–2005.